Νάνα Σιμόπουλος

Η Νάνα Σιμόπουλος (αγγλικά: Nana Simopoulos) (1958, Βαλτιμόρη) είναι Αμερικανίδα, ελληνικής καταγωγής, μουσικοσυνθέτις και τραγουδοποιός.

 Καριέρα 
Κινείται στην σκηνή της Νέας Υόρκης και ακούγεται παγκοσμίως, από τους πρωτεργάτες της world fusion music. Η μουσική της είναι τζαζ με ελληνικούς ρυθμούς και κλίμακες αλλά στις ηχογραφήσεις χρησιμοποιεί μουσικά όργανα από παντού σαν το Αυστραλέζικο ντιτζεριντού, το Ινδικό σιτάρ και σαράνγι, μαζί με νοτιοαμερικάνικα και Αφρικάνικα όργανα.  Το τελευταίο έργο της «Daughters of The Sun», ήταν το νούμερο #1 στους ραδιοφωνικούς σταθμούς της Νέα Παγκόσμιας Μουσικής της Αμερικής (NAV New Age and World radio charts). Σε πολλές εμφανίσεις της διευθύνει μια πολυεθνική ομάδα φημισμένων μουσικών, όπως  "After the Moon", "Pandoras Blues", "Wings and Air" και το "Όνειρο της Γαίας", που κυκλοφορεί και στην Ελλάδα.  Η ομάδα World Music of Nana έχει εμφανιστεί σε πολλά μέρη του κόσμου, όπως και στο φεστιβάλ του Μοντρέ, όπου μουσική της συμπεριλήφθηκε στο cd με τις ζωντανές ηχογραφήσεις του φεστιβάλ "Live at the B&W Montreux Music Festival, Vol. II".  Η Νάνα Σιμόπουλος έχει γράψει μουσική για κλασικό και μοντέρνο μπαλέτο για τις ομάδες «Joffrey Ballet και Dance Theater of Harlem», οι οποίες έχουν παρουσιαστεί σε πολλά μέρη του κόσμου.  Έχει γράψει μουσική για θεατρικά έργα και για ταινίες μικρού και μεγάλου μήκους.

Επελέγη στο διαγωνισμό του Αμερικανικού φεστιβάλ μοντέρνου χορού για συνεργασία με χορογράφους μοντέρνου μπαλέτο. Η διαδρομή της παίζοντας σιτάρ περιλαμβάνει συναυλίες με τον συνθέτη Tan Dun που πήρε τo βραβείο Οscar, ως σολίστ στο Marco Polo με την ‘Όπερα Πόλεων της Νέας Υόρκης και τη συμφωνική ορχήστρα RAI στο Τορίνο της Ιταλίας. Σημαντικές είναι οι συνεργασίες της με κορυφαίους καλλιτέχνες εκπροσώπους της jazz, όπως ο μπασίστας Charlie Haden, ο τρομπετίστας Don Cherry και στα κρουστά ο βραζιλιάνος Café Da Silva.  Εμφανίστηκε με τη διάσημη σοπράνο Lauren Flanigan στο Metropolitan Museum της Νέας Υόρκης και στο Kennedy Center στην Ουάσιγκτον με τη Mary Ann Mc Sweeney, στo πλαίσιο του φεστιβάλ «Γυναίκες της Jazz».

Έχει διευθύνει σύνολα μουσικών που έπαιξαν συνθέσεις της στο Broadway και σε άλλα θέατρα της Νέας Υόρκης.

Πρόσφατα, έγραψε μουσική για το θεατρικό γκρουπ «The Acting Company», που κέρδισε το βραβείο θεάτρου TONY, για το έργο «American Dreams, Lost and Found».  Είναι καθηγήτρια Κινηματογραφικής Μουσικής (Professor of Music for Film) στο Τμήμα Κινηματογράφου της Σχολής Εικαστικών Τεχνών της Νέας Υόρκης (School of Visual Arts).  Διευθύνει φωνητικούς κύκλους με Circle Songs του Bobby McFerrin.

 Δισκογραφία 

Το τελευταίο της album "Skins", 2016 περιλαμβάνει μυστικιστική ποίηση από Rumi, Hafez, Owl Woman, Mahsati Ganjavi και Kojijuu. Με τον Dave Liebman στο σαξόφωνο, Royal Hartigan στα τύμπανα και Ustad Sultan Khan, ο μεγάλος ινδικός μαέστρος του σαράνγκι που την συνόδευε στις δύο προηγούμενους κυκλοφορίες της, "After The Moon", 1997 and "Daughters Of The Sun", 2001

 Skins 2016 
Mediations with the Orishas 2012 
Daughters of the Sun 2001 
After The Moon 1997 
Gaia's Dream 1991 
Still Waters 1989 
Wings and Air 1987  
Pandora's Blues 1983 *

 Immersive Video Art 

Η Νάνα Σιμόπουλος έχει γράψει μουσική για το "Illusion" και το "Dream-e-scape" που είναι διαδραστικές καλλιτεχνικές εγκαταστάσεις προβολής που δημιουργήθηκαν από την κινηματογραφίστρια Laia Cabrera και την καλλιτέχνη πολυμέσων Isabelle Duverger και προβλήθηκαν σε γκαλερί στο Λος Άντζελες, Χονγκ Κονγκ και Ριάντ, Σαουδική Αραβία 2022 -2023. Το "Perennial Land" παρουσιάστηκε στην γκαλερί Hall of Fame στο Μπρονξ της Νέας Υόρκης το 2024.

 Παραπομπές 

Κατηγορία:Αμερικανοί μουσικοί
Κατηγορία:Αμερικανοί τραγουδοποιοί
Κατηγορία:Αμερικανοί κιθαρίστες
Κατηγορία:Αμερικανοί ελληνικής καταγωγής